Source: http://www.finance.sk/dane/zrazkova-dan/o-zrazkovej-dani/
Timestamp: 2017-03-30 10:44:49+00:00
Document Index: 2804665

Matched Legal Cases: ['§ 43', '§ 6', '§ 7', '§ 11', 'čl 595', '§ 33']

O zrážkovej dani - Finance.sk
Z akých príjmov sa vyberá zrážková daň	Daň sa vyberá zrážkou, ak ide o príjmy:
úrok, výhru alebo iný výnos plynúci z vkladov na vkladných knižkách, z peňažných prostriedkov bežných účtov, z účtov stavebných sporiteľov a z vkladových účtov
výnos z podielových listov, výnos z vkladových certifikátov, depozitných certifikátov a z vkladových listov
príjem autorov za príspevky do novín, časopisov, rozhlasu alebo televízie, ak nejde o umelecký výkon
dávku z doplnkového dôchodkového sporenia
plnenia z poistenia pre prípad dožitia určitého veku niektoré príjmy od zamestnávateľa peňažnú výhru v lotériách a iných podobných hrách a peňažnú výhru z reklamných súťaží a žrebovaní, ak je jej suma vyššia ako 165,97 €
peňažnú cenu z verejných súťaží, zo súťaží, v ktorých je okruh súťažiacich obmedzený podmienkami súťaže, alebo ak ide o súťažiacich vybraných usporiadateľom súťaže, a zo športových súťaží, ak je jej suma vyššia ako 165,97 €
príjem za prenájom nebytových priestorov, spoločných častí domu a spoločných zariadení domu vlastníkov bytov a nebytových priestorov, ktorý je príjmom fondu prevádzky, údržby a opráv, vrátane prijatých sankčných úrokov a pokút súvisiacich s týmto prenájmom,
výnos z dlhopisov a pokladničných poukážok plynúcich fyzickým osobám a iné podľa § 43 zákona č. 595/2003 o dani z príjmov
Zdaňovanie príjmov autorov za príspevky do novín, časopisov, rozhlasu alebo televízie, ak nejde o umelecký výkon prebieha nasledovne.
Príjem autorov za takéto príspevky sa považuje za príjmy podľa § 6 zákona č. 595/2003 o dani z príjmov - teda ide o príjmy z inej samostatne zárobkovej činnosti. V daňovom priznaní by ste tieto príjmy uvádzali v daňovom priznaní k dani z príjmov fyzických osôb - typ B.
Výpočet dane z príjmov autorov za príspevky do novín
Autori príspevkov do novín, časopisov, rozhlasu alebo televízie si podľa zákona môžu uplatniť paušálne výdavky vo výške 40 % z dosiahnutých príjmov.
Zrážková daň sa potom uplatní vo výške 19 % z rozdielu medzi príjmami a paušálnymi výdavkami.
Príklad na výpočet dane vyberanej zrážkou: príjem autora za príspevok Príjem autora za príspevok
Paušálne výdavky 40 %
Základ dane (100 - 40)
Daň 19 %
Čistý príjem po zrazení dane vyberanej zrážkou
Zdaňovanie dávky z DDS a z poistného plnenia
Daň vyberaná zrážkou sa uplatňuje taktiež pri dávkach z doplnkového dôchodkového sporenia a tiež pri plnení z poistenia pre prípad dožitia určitého veku.
Oba tieto príjmy sú považované za príjem z kapitálového majetku podľa § 7 zákona č. 595/2003 o dani z príjmov, a preto by sa uvádzali v daňovom priznaní k dani z príjmov fyzických osôb - typ B.
Základom dane pre daň vyberanú zrážkou pre tento typ príjmu je:
plnenie znížené o zaplatené vklady alebo poistné;
v prípade preddavkovo uskutočňovaných výplat z poistenia pre prípad dožitia určitého veku podlieha dani vyberanej zrážkou rozdiel medzi zaplateným poistným a vyšším plnením z poistenia pre prípad dožitia určitého veku,
a to v tom zdaňovacom období, v ktorom pri výplate z poistenia celkový úhrn súm plnenia z poistenia pre prípad dožitia určitého veku presiahne celkový úhrn súm zaplateného poistenia, pričom vybraná daň z predchádzajúcich výplat sa započíta na úhradu celkovej dane;
ak ide o dôchodok, rozdelia sa zaplatené vklady alebo poistné na obdobie poberania dôchodku;
ak nie je obdobie poberania dôchodku dohodnuté, určí sa ako rozdiel medzi strednou dĺžkou života podľa údajov vyhlasovaných Štatistickým úradom Slovenskej republiky a vekom daňovníka v čase, keď dôchodok začne po prvý raz poberať
Daň vyberaná zrážkou sa vyrubuje z príjmov.
Zákon však umožňuje pri niektorých príjmoch uplatniť paušálne výdavky (príjem autorov za príspevky), alebo iné výdavky(napr. poistné a príspevky), o ktoré sa tak základ dane môže znížiť.
Sadzba zrážkovej dane je 19 %. Základ dane a daň sa zaokrúhľujú na eurocenty nadol.
V prípade účtov znejúcich na cudziu menu sa základ dane určí v cudzej mene, a to bez zaokrúhlenia
Daň vybraná zrážkou, sa väčšinou považuje za preddavok na daň a daňovník si tento preddavok môže odpočítať od dane v daňovom priznaní.
Ak suma dane vybranej zrážkou prevyšuje vypočítanú výšku dane daňovníka v daňovom priznaní, má daňovník nárok na vrátenie daňového preplatku.
Manželia, ktorým plynú príjmy z ich bezpodielového spoluvlastníctva, z ktorých sa daň vyberá zrážkou, môžu odpočítať pomernú časť zrazenej dane, a to v rovnakom pomere, v akom sa zdaňujú tieto príjmy.
Zrážková daň na niektoré príjmy od zamestnávateľa
V niektorých prípadoch môže byť daňovníkovi z príjmov od zamestnávateľa zrazená daň vyberaná zrážkou. Je však nutné, aby bolo splnených niekoľko podmienok:
zamestnávateľ je platiteľ dane
celková výška príjmov od tohto zamestnávateľa nebude mesačne viac ako 165,97 eur
daňovník si neuplatňuje nezdaniteľné časti základu dane podľa § 11 zákona čl 595/2003 o dani z príjmov
na manžela/manželku
daňovník si neuplatňuje daňový bonus (§ 33 zákona č. 595/2003 o dani z príjmov)
Čítajte viac o daňovom bonuse
Sadzba dane vyberanej zrážkou je 19 % zo základu dane.
Základ dane v tomto prípade tvoria príjmy od zamestnávateľa podľa vyššie uvedených podmienok znížené o poistné a príspevky, ktoré je povinný platiť zamestnanec, alebo príspevky na zahraničné poistenie zamestnanca, na ktorého sa vzťahuje povinné zahraničné poistenie rovnakého druhu.
Pri výpočte základu dane zamestnanec, ktorý vykonáva zdravotnícke povolanie lekára, zubného lekára, sestry alebo pôrodnej asistentky, si po odpočítaní poistného a príspevkov môže znížiť príjmy zo závislej činnosti aj o úhrady zdravotníckeho pracovníka za jeho ďalšie vzdelávanie.
Reklama	Register - osoby Ján Jedinák Anna Petrželová Tichomír Bittera Milan Ravas Ivana Kuncová Ľudovít Kavčiak Stanislav Guláš Michal Fica Igor Rajčák Ľudmila Kostrej Eva Hochschornerová Miloš Kormaňák Milan Mudroň Rastislav Ďurbis Aneta Haraštová Patrik Kis Pavol Morihladko Dušan Korbačka Tatiana Šašinková Hana Grachová Register.finance.sk
Register - subjekty PHOENIX - Q SLOVAKIA, s.r.o. - 44316836 Koloman György - AUTOSERVIS GYÖRGY - 32626622 LIGNUM TRADE LM, s. r. o. - 44932821 Norbert Csörgö - 48094111 B.D.B. GROUP, s.r.o. - 36279358 ACON s.r.o. - 47036753 Vasiľ Fedič - 10715169 Bakery Lane spol. s r. o. - 46059784 Brantner Fatra s.r.o. - 31578861 Leute für Leute s.r.o. - 47359994 Hajnalka Csörgő - 46138781 REAL INVEST TRADE, s. r. o. - 44291086 bh klima, s.r.o. - 46119141 JVP spol. s r.o. - 31710859 Florián Csörgő - ml. - 43670644 PARIMUCHA, s.r.o. - 50083082 MEDIA INVEST COMPANY s.r.o. - 46696288 AQUAWASH s.r.o. - 46523707 HitCall s.r.o. - 44945205 Mediaprint - Kapa Pressegrosso, a.s. - 35792281 Register.finance.sk
Register - adresy Staničná 13, Letanovce Ulica Pavla Mudroňa 4, Trnava Hviezdoslavova 74, Stupava Dlhá 94, Žilina Námestie Slobody 35, Sabinov Potočná ulica 37, Selce Potočná ulica 28, Selce Hlavné Námestie 2, Šahy Tulská 33, Žilina Šuhajova 44, Košice-Krásna Brezová 19, Spišská Nová Ves Vŕbový rad 3, Gabčíkovo Severovcov 5, Bratislava-Rusovce Štefánikova 28, Košice-Staré Mesto Sabinovská 10, Bratislava-Ružinov Strojárenská 10, Valaská Astrová 36, Bratislava-Ružinov Liptovská 31, Bratislava-Ružinov Včelárska 1, Prievidza Dilongova 32, Prešov Register.finance.sk